CELEX: 32018D1499
Language: da
Date: 2018-10-08 00:00:00
Title: Kommissionens gennemførelsesafgørelse (EU) 2018/1499 af 8. oktober 2018 om ændring af gennemførelsesafgørelse (EU) 2018/954 om visse beskyttelsesforanstaltninger for at forhindre spredning af fåre- og gedepest i Bulgarien (meddelt under nummer C(2018) 6662) (EØS-relevant tekst.)

9.10.2018   
               
               
                  DA
               
               
                  Den Europæiske Unions Tidende
               
               
                  L 253/76
               
            
         KOMMISSIONENS GENNEMFØRELSESAFGØRELSE (EU) 2018/1499
         af 8. oktober 2018
         om ændring af gennemførelsesafgørelse (EU) 2018/954 om visse beskyttelsesforanstaltninger for at forhindre spredning af fåre- og gedepest i Bulgarien
         
            
               (meddelt under nummer C(2018) 6662)
            
         
         (Kun den bulgarske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
         under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
         ud fra følgende betragtninger:
         
                     (1)
                  
                  
                     Fåre- og gedepest (PPR) er en alvorlig virussygdom hos små drøvtyggere, nemlig får og geder, som primært overføres ved direkte kontakt. Sygeligheden og dødeligheden som følge af PPR kan være meget høj, især i områder, hvor PPR forekommer for første gang, og sygdommen kan have alvorlige økonomiske konsekvenser for landbrugssektoren. PPR kan ikke overføres til mennesker. PPR er endemisk i mange lande i Afrika, Mellemøsten og Asien, og den er yderst problematisk i forhold til dyresundheden og -velfærden.
                  
               
                     (2)
                  
                  
                     Ved Rådets direktiv 92/119/EØF (3) er der fastsat generelle foranstaltninger til bekæmpelse af visse dyresygdomme, herunder PPR. Disse omfatter bekæmpelsesforanstaltninger, som skal gennemføres i tilfælde af mistanke om og bekræftelse af PPR på en bedrift. Disse bekæmpelsesforanstaltninger omfatter også afgrænsning af beskyttelses- og overvågningszoner (»beskyttelses- og iagttagelsesdistrikter«) omkring udbrud og andre, supplerende foranstaltninger, der skal forhindre spredning af sygdommen.
                  
               
                     (3)
                  
                  
                     Den 23. juni 2018 underrettede Bulgarien Kommissionen og de øvrige medlemsstater om et udbrud af PPR på tre bedrifter med små drøvtyggere, hvor dyr fra disse bedrifter græsser sammen i Bolyarovo kommune i regionen Yambol i Bulgarien. Et andet udbrud blev anmeldt den 28. juni 2018 i regionen Burgas.
                  
               
                     (4)
                  
                  
                     Bulgarien har gennemført de bekæmpelsesforanstaltninger, der er foreskrevet ved direktiv 92/119/EØF, og har først og fremmest gennemført sanering af inficerede besætninger og afgrænset beskyttelses- og overvågningszoner omkring udbruddene i overensstemmelse med nævnte direktiv. Overvågningen er desuden blevet intensiveret i de kommuner, der grænser op til de sygdomsramte zoner, samt i kommunerne langs Unionens grænser med tredjelande, der ikke er frie for PPR.
                  
               
                     (5)
                  
                  
                     For at forhindre spredning af sygdommen til andre dele af Bulgarien, til andre medlemsstater og til tredjelande har Kommissionen efterfølgende truffet yderligere foranstaltninger ved at vedtage Kommissionens gennemførelsesafgørelse (EU) 2018/954 (4) om supplerende beskyttelsesforanstaltninger og forbud mod afsendelse af sendinger af små drøvtyggere og markedsføring af visse produkter fra små drøvtyggere fra kommunerne Bolyarovo og Elhovo i regionen Yambol og kommunerne Sredets, Sozopol, Primorsko, Malko Tarnovo og Tsarevo i regionen Burgas.
                  
               
                     (6)
                  
                  
                     Siden vedtagelsen af gennemførelsesafgørelse (EU) 2018/954 har Bulgarien underrettet Kommissionen om yderligere fem nye udbrud af PPR, alle inden for de områder, der er omfattet af restriktioner, i regionen Yambol i denne medlemsstat.
                  
               
                     (7)
                  
                  
                     Den 18. september 2018 underrettede Bulgarien Kommissionen og de øvrige medlemsstater om resultaterne af en serologisk overvågning, der blev gennemført omkring de tidligere bekræftede udbrud af PPR. Resultaterne af denne overvågning viste, at der er påvist dyr med antistoffer mod PPR-virus i bedrifter i de områder, som allerede er omfattet af restriktioner, uden at der er rapporteret om kliniske tegn på sygdommen. En række af disse bedrifter ligger meget tæt på grænsen mellem de områder, som er omfattet af restriktioner, og resten af det bulgarske område, hvor der indtil nu ikke er rapporteret om udbrud af PPR.
                  
               
                     (8)
                  
                  
                     Som følge af placeringen af de bedrifter, hvor de seropositive dyr befinder sig, og fraværet af kliniske tegn er det nødvendigt at udvide det område, som er omfattet af supplerende beskyttelsesforanstaltninger mod PPR, og indføre supplerende beskyttelsesforanstaltninger inden for dette nye område, som forbyder afsendelse af sendinger af små drøvtyggere og visse produkter fra små drøvtyggere, for at forhindre eventuel spredning af PPR. Gennemførelsesafgørelse (EU) 2018/954 bør derfor ændres.
                  
               
                     (9)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Efter artikel 3 i gennemførelsesafgørelse (EU) 2018/954 indsættes følgende artikel 3a:
            
               
                  »Artikel 3a
                  
                     1.   Bulgarien forbyder afsendelse af følgende varer inden for de områder, der er opført i bilaget:
                     
                                 a)
                              
                              
                                 små drøvtyggere
                              
                           
                                 b)
                              
                              
                                 sæd, æg og embryoner fra små drøvtyggere.
                              
                           
                  
                     2.   Uanset forbuddet i stk. 1 kan den kompetente myndighed tillade flytning af små drøvtyggere til et bestemmelsessted beliggende inden for de områder, der er opført i bilaget, forudsat at oprindelsesbedriften ikke er underlagt nogen af restriktionerne i direktiv 92/119/EØF vedrørende fåre- og gedepest, og at de små drøvtyggere opfylder følgende betingelser:
                     
                                 a)
                              
                              
                                 Alle små drøvtyggere på oprindelsesbedriften er blevet klinisk undersøgt på dagen for afsendelse og viste ikke kliniske tegn på fåre- og gedepest.
                              
                           
                                 b)
                              
                              
                                 De små drøvtyggere sendes direkte til et slagteri, som er udpeget af den kompetente myndighed og ligger inden for de områder, der er opført i bilaget, for straks at blive slagtet.
                              
                           
                                 c)
                              
                              
                                 De små drøvtyggere er blevet underkastet en diagnostisk test til påvisning af antistoffer mod fåre- og gedepest med negativt resultat højst 7 dage inden afsendelsesdatoen.
                              
                           
                                 d)
                              
                              
                                 På oprindelsesbedriften er der højst 14 dage før afsendelsesdatoen med negativt resultat blevet gennemført en serologisk undersøgelse, hvorved der blev udtaget prøver fra et tilstrækkeligt antal små drøvtyggere til at påvise en seroprævalens på mindst 5 % med et konfidensniveau på 95 %.«
                              
                           
               
            
         
         
            Artikel 2
            Bilaget til gennemførelsesafgørelse (EU) 2018/954 erstattes af teksten i bilaget til nærværende afgørelse.
         
         
            Artikel 3
            Denne afgørelse er rettet til Republikken Bulgarien.
         
         
            Udfærdiget i Bruxelles, den 8. oktober 2018.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 395 af 30.12.1989, s. 13.
         
            (2)  EFT L 224 af 18.8.1990, s. 29.
         
            (3)  Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (EFT L 62 af 15.3.1993, s. 69).
         
            (4)  Kommissionens gennemførelsesafgørelse (EU) 2018/954 af 4. juli 2018 om visse beskyttelsesforanstaltninger for at forhindre spredning af fåre- og gedepest i Bulgarien (EUT L 168 af 5.7.2018, s. 7).
      
      
         
            BILAG
            Følgende provinser i Bulgarien:
            
                        —
                     
                     
                        provinsen Yambol
                     
                  
                        —
                     
                     
                        provinsen Burgas
                     
                  
                        —
                     
                     
                        provinsen Haskovo.